קשה לתאר את אובססיית הפמפקינים ששוטפת את ניו יורק בימים האחרונים. ליל כל הקדושים, המתקיים ב- 31.10, מתקרב בצעדי ענק, ובין קורי העכביש, השדים והדלועים העיר כבר מתכוננת לסוף שבוע של מסיבות ואירועים. האלווין הוא, בסופו של דבר, סוג של פורים רק בגירסה הקריפית: אף אחד לא באמת זוכר מה ולמה חוגגים, אבל זה היום הכי כיפי בשנה, לילדים ולמבוגרים. משהו בתחפושות, כנראה, משחרר איזה מעצור אצל כולם, והתחושה הכללית היא שזה הזמן לחגוג כמה שאפשר. ריכזנו עבורכם אירועים רשמיים, מסיבות אנדרגראונד, סיורים ואפילו אירועי ילדים צבעוניים.
המצעד הרשמי שנתי: האלווין אינו שלם בלי המצעד השנתי, האירוע הגדול והמרהיב של ליל כל הקדושים. מדי שנה נערך בווילג' מצעד תחפושות ססגוני שמושך אליו אלפי צופים ומשתתפים מכל הגילאים. המשמעות היא שכדי להשתתף, ואפילו רק כדי לצפות, כדאי להגיע מוקדם ולהכין את עצמכם לכמויות האנשים. זאת ניו יורק והכל כאן ענק. בשנה שעברה בוטל המצעד בגלל הוריקן סנדי, ולכן השנה הוא מתקיים בסימן "תחייה מחדש". אופטימי מספיק בשביל האירוע, קריפי מספיק בשביל האלווין. בנוסף, הצהירו המארגנים שהשנה המצעד יחלוק כבוד לגיבורי העל האמיתיים של העיר - האנשים שעזרו לעיר להיחלץ מן האסון וצוותי בתי החולים. שוב, מכובד מאד ועדיין קריפי מספיק בשביל רוח החג.
מסיבת האייקונים האבודים: מי שתמיד רצה להתחפש לג'ון לנון בלי להרגיש קצת אידיוט, מי שתמיד חלמה להיות מרילין מונרו וטרם מצאה את המקום הנכון להתבטא בו: מלון אמריקנו מציע את האירוע בשבילכם. מלון הבוטיק בצ'לסי, המתהדר בשתי מסעדות גורמה ובריכה פתוחה על הגג, מציע ארוחת שלוש מנות ומיד אחריה – מסיבת תחפושות בסימן אייקונים, עם די ג'יי אנגולה על המוזיקה. זה אולי סיכוי טוב לאירוע מרהיב ומפנק, אבל לא מדובר בפינוק זול בכלל. כדי ליהנות ממה שהערב הזה מציע תצטרכו להוציא 75 דולר.
מסיבת האלווין אלקטרונית: מלון Wythe המגניב בשכונת ווילאמסבורג (משכנו של הבר Ides), משלב כוחות עם הלייבל האלקטרוני "Ghostly International", ומקדיש שתי קומות למסיבת האלווין שמבטיחה סטים של אמני הלייבל, אורחים מיוחדים, קוקטיילים והפתעות.
מסיבת האלווין מטונפת: לקהל קצת פחות היפסטרי וקצת יותר הארד קור, אנשי Verboten משתלטים על המועדון Sullivan Room בגריניץ' ווילג' למסיבת תחפושות עם Justin Martin, Tom Flynn ו HUXLEY. הדלתות נפתחות ב-22:00, אבל סביר להניח שהמסיבה האמיתית תתחיל הרבה אחרי חצות.
רקדניות על עמוד ותחרות צילום: היפסטרים חובבי אמנות? לא היפסטרים אבל עדיין נהנים מריקוד טוב על עמוד? האירוע הזה בשבילכם. לה לוז, קבוצת אנשים שעוסקים באמנות, מחול, יוגה וטיפול, מארגנים בחלל שלהם בברוקלין מסיבה שכוללת את כל האלמנטים האלה ביחד. מארוחה צמחונית דרך הופעות של רקדניות על עמוד ועד תחרות צילומי אימה, כנראה שבמסיבה הזאת תוכלו למצוא כמעט את הכל.
מסיבת ענק בטרמינל 5: מתחם ההופעות של Hell's Kitchen מארח מסיבת ענק עמוסת הופעות ואורחים מוזיקליים, שתמשך כמה שעות. Holy Ghost! ,JOAKIM Midnight Magic, ו-Eli Escobar & Lloydsky הם רק חלק מהליינאפ המרשים של הערב.
נשף מסיכות "פורטל לגיהנום": דליים ודליים ודליים של דם, מבטיחים אנשי MeanRed Productions בהזמנה לנשף המסיכות שלהם בברוקלין. בנוסף, יש גם רשימת הופעות ואטרקציות קצת פחות מדממות, ובעיקר הבטחה לכניסה חינם למי שמגיע מחופש (או מפחיד באופן טבעי).כמה: 10-15$מתי: 31 באוקטובר בשעה 20:00איפה: Villain, 50 North 3rd St, Brooklyn, NY 11211אתר: meanredproductions.com/8926"דמעות של ליצן" – מסיבת הדראג של בושוויק: פסטיבל הדראג Bushwig מגיע ל- Secret Project Robot לחגיגת דראג אפלולית ומדממת. חוץ מרקדניות גו גו והרבה מוזיקה, צפויות גם הופעות חיות ממיטב המלכות של העיר ועוד שפע הפתעות עד אור הבוקר.
כמה: חינם עד חצות, אחרי חצות כניסה תעלה 10$ בלבוש רגיל, ו- 5$ בתחפושת.מתי: 2 בנובמבר בשעה 22:00איפה: Secret Project Robot Room, 389 Melrose St (between Knickerbocker Ave & Thames St), Brooklyn, NY 11237אתר: www.bushwig.com/eventsעל אימה ואירועים אחרים חיים בינינו, ואנחנו אפילו לא מבחינים בהם, אנשים שלא אוהבים מסיבות. כמובן שגם הם ימצאו מה לעשות בניו יורק, בעיקר אם הם חובבי סרטים.
A Nite to Dismember - ערב של סרטי אימה: בית הקולנוע Nitehawk Cinema שבשכונת ווילאמסבורג, מציע ערב בלתי נשכח לחובבי סרטי אימה. לילה שלם של חמישה סרטים קלאסיים, עם בר פתוח, תחרות תחפושות, טריווית סרטי אימה, פופקורן וקפה בחינם, וגם בופה ארוחת בוקר למי שישרוד את כל המרתון.
בלגן של בישולים מדממים: אם חשקה נפשכם באירוע חברתי מסוג קצת אחר, זה הזמן להכיר את "Chaos Cooking". בימים כתיקונם מדובר בקבוצה של אנשים שמתכנסים בחלל אחד ופשוט מבשלים ביחד, כל אחד את המנה שלו, מאפס. לכאורה מדובר בפעילות משמימה למדי, אלא שאיכשהו, כינוס של כמה עשרות ניו יורקרים בלופט קטן בברוקלין, מייצר דינמיקה די מגניבה והרבה כאוס. במהדורת החג המיוחדת מזמינים המארגנים לבוא לבשל בתחפושות, ולתת לחג להכניס בהם רוח יצירתית לבישולים מזרי אימה. חשוב: את הכל אתם צריכים להביא בעצמכם מהבית, ובערב החג – גם בקבוק של יין.
כמה: 25$ למבשלים, 45$ למשתתפים שאינם מבשליםמתי: 31 באוקטובר בשעה 20:00איפה: Gowanus Loft, 9th Street, Loft C8, Brooklyn, NY 1121561אתר: www.chaoscooking.comכרטיסים: www.brownpapertickets.com "צועקים אל המסך": זוכרים את הימים ההם, פעם מזמן, כשלא היה פייסבוק וטוויטר, ואם רציתם לעדכן את העולם בדעתכם על הסרט שאתם צופים בו לא נותר לכם אלא לצעוק אל המסך? ובכן, מדי חודש הקומיקאי ווייט סנאק ("The Daily Show") והמוזיקאי דונוויל (מההרכב "Tanya Morgan") משחזרים את החוויה, אבל בניגוד לאנשים המעצבנים עם התובנות הטיפשיות בקולנוע השכונתי, השניים האלה יודעים את מלאכתם, ומספקים תובנות חדות ומצחיקות על סרטי בלאקספלוטיישן קלאסיים. בערב ליל כל הקדושים, ההקרנה תמשיך למסיבה עם DJ Tara.
The Rocky Horror Dinner Show: זה הזמן להוציא את המחוכים מהארון ולהצטרף לארוחת שחיתות אמיתית ב Duane Park, הלוקיישן הכי בורלסקי וקברטי בעיר. המופע הראשון כולל גם ארוחת שלוש מנות, שקצת קשה להבין איך אפשר ליהנות ממנה עם מחוך, אבל יש גם מופע חצות, זול יותר וכנראה גם קצת שיכור יותר.
כמה: 40-60$מתי: 31 באוקטובר - 1 בנובמבר בשעה 20:00איפה: Duane Park, 308 Bowery, New York, NY 10012 אתר: duaneparknyc.com/index.htmlד"ר ג'קיל ומיסטר הייד בכנסיית טריניטי: אני לא יודעת אם זה בגלל שאני לא נוצרייה ולא התרגלתי מעולם לכנסיות, אבל אין הרבה מקומות אפלים יותר בעיניי מכנסייה גותית גדולה. בליל כל הקדושים תוכלו לחוות את שילוב המטריד ומלא האימה של צפייה בסרט הקלאסי "ד"ר ג'קיל ומיסטר הייד" בליווי מוזיקה חיה מהאורגן של כנסיית טריניטי המרהיבה.
סיור הרוחות האולטימטיבי של גריניץ' ווילג': הסיור, שמתחיל בכנסיית סיינט מארק ומסתיים בפארק וושינגטון, מכסה אדמות קבורה, זירות רצח ואתרי הוצאה להורג שונים. מדריכת הסיור היא אנדראה ג'יינס, שאף פרסמה ספר על הסיפורים שחקרה.
קצת פחות מפחיד: אירועי ילדים ליל כל הקדושים, ממש כמו חג פורים חג פורים, הוא בעצם חג גדול לילדים. להאלווין יש גם צד אפל וספוקי, שמוסיף לילדים ריגוש שנחסך מהם בשאר ימות השנה. הנה כמה הצכות גם לקטנים שבינינו.
גן דלועים רדוף: באמת שאין מספיק מילים לתאר את כמות הדלועים ששוטפים את העיר, אבל רגע לפני שאתם נשבעים לא לגעת יותר באף דלעת בחיים, קחו את הילדים לראות את הגן הזה. כי אם כבר מנת יתר של פמפקינים – אז שתהיה מוצדקת. הגן הבוטני בברונקס מציע שפע פעילויות לילדים – סיורים ליליים מפחידים, מצעדים, תיאטרון בובות ומה לא, אבל יותר מהכל זאת הזדמנות לראות איזו אמנות אפשר ליצור בגילוף של דלעת, ואיך אפשר להפוך אותה למשהו קריפי באמת.
Boo at the Zoo: גן החיות בברונקס מציע גם הוא פעילויות לילדים שנעות על הציר שבין כיף למפחיד וקריפי. ממצעדי תחפושות, מופעי קסמים ומוזיקה, תיאטרון, מבוך קש ועד "מוזיאון התעלומות" והתבוננות מקרוב באייקונים של החג: עטלפים, ינשופים ושאר חיות מפחידות. בנוסף, גן החיות מציע גם ספארי דינוזאורים, סדנאות יצירה ושלל אטרקציות.
לילדים ולמבוגרים. גן הדלועים (צילום: אתר רשמי)המוזיאון האמריקאי לתולדות הטבע: מי לא מכיר את המוזיאון החשוב הזה, שהופיע בכל כך הרבה סדרות וסרטים אמריקאיים? אם רציתם מתישהו לבקר בו עם הילדים, האלווין הוא זמן מצוין להוסיף קצת מופעי קסמים וסדנאות אמנות למנת הטבע, ואפילו תוכלו לעשות סיבוב של trick-or-treat במסדרונות המוכרים והאיקוניים של המוזיאון.
הרפתקאת האלווין של הנזל וגרטל: חייבים להריע לתאטרון המריונטות השבדי על הכנות. לפחות מישהו מוכן להודות שהנזל וגרטל (עמי ותמי) הוא למעשה סיפור קריפי ומפחיד ברוח ליל כל הקדושים, שקשה להאמין שמספרים אותו לילדים לפני השינה. תיאטרון המריונטות מציג לכבוד האלווין את הסיקוול של הסיפור, וההצגה מתחילה איפה שהאגדה נגמרת: אחרי שהשניים שבים לביתם.